nibzard/narodne-novine-full-text-markdown huggingface dataset:
### NN 6/2018 (17.1.2018.), Pravilnik o izmjenama Pravilnika o provedbi sustava poljoprivrednih knjigovodstvenih podataka

MINISTARSTVO POLJOPRIVREDE

170

Na temelju članka 8. stavka 2. i članka 126. stavaka 2., 3. i 7. Zakona o poljoprivredi (»Narodne novine«, br. 30/15) ministar poljoprivrede donosi

PRAVILNIK

O IZMJENAMA PRAVILNIKA O PROVEDBI SUSTAVA POLJOPRIVREDNIH KNJIGOVODSTVENIH PODATAKA

Članak 1.

U Pravilniku o provedbi sustava poljoprivrednih knjigovodstvenih podataka (»Narodne novine«, br. 70/15) članak 2. mijenja se i glasi:

»(1) Ministarstvo nadležno za obavljanje poslova poljoprivrede (u daljnjem tekstu: Ministarstvo) obavlja poslove agencije za vezu sukladno odredbama članka 7. Uredbe Vijeća (EZ) br. 1217/2009.

(2) Poslove iz stavka 1. ovoga članka obavlja ustrojstvena jedinica Ministarstva nadležna za FADN.

(3) U organizaciji i provedbi FADN istraživanja sudjeluju:

– Savjetodavna služba

– Državni zavod za statistiku.«.

Članak 2.

Članak 3. mijenja se i glasi:

»(1) Savjetodavna služba obavlja sljedeće poslove:

– organizira prikupljanje podataka na reprezentativnom uzorku poljoprivrednika

– sudjeluje u izradi plana organizacije i provedbe FADN istraživanja

– sudjeluje u izradi obrazaca i uputa za prikupljanje podataka u FADN istraživanju

– prikuplja podatke na reprezentativnom uzorku poljoprivrednika

– sudjeluje u obradi i kontroli podataka FADN istraživanja.

(2) Ministarstvo i Savjetodavna služba zaključit će Sporazum o međusobnoj suradnji kojim će se urediti obavljanje poslova iz stavke 1. ovoga članka u roku od 60 dana od dana stupanja na snagu ovoga Pravilnika.«.

Članak 3.

U članku 5. stavak 1. mijenja se i glasi:

»(1) Sukladno odredbama članka 6. Uredbe Vijeća (EZ) br. 1217/2009 Nacionalni FADN odbor (u daljnjem tekstu: FADN odbor) čine predstavnici:

– Ministarstva, četiri člana

– Savjetodavne službe, jedan član

– Državnog zavoda za statistiku, dva člana

– poljoprivrednika u FADN-u, jedan član

– Agronomskog fakulteta Sveučilišta u Zagrebu, jedan član

– Poljoprivrednog fakulteta Sveučilišta Josipa Jurja Strossmayera u Osijeku, jedan član

– Agencije za plaćanja u poljoprivredi, ribarstvu i ruralnom razvoju, jedan član

– Instituta za poljoprivredu i turizam Poreč, jedan član

– Instituta za jadranske kulture i melioraciju krša, jedan član

– Poljoprivrednog instituta Osijek, jedan član

– Ekonomskog instituta, Zagreb, jedan član.«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/17-01/28

Urbroj: 525-12/1668-18-5

Zagreb, 5. siječnja 2018.

Ministar poljoprivrede
 Tomislav Tolušić, dipl. iur., v. r.
### NN 6/2018 (17.1.2018.), Obavijest o podnesenom Zahtjevu za zaštitu naziva »Slavonska kobasica« zaštićena oznaka zemljopisnog podrijetla

MINISTARSTVO POLJOPRIVREDE

173

Ministarstvo poljoprivrede na temelju članka 88. stavka 9. Zakona o poljoprivredi (»Narodne novine« broj 30/15, u daljnjem tekstu: Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »SLAVONSKA KOBASICA« ZAŠTIĆENA OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) 2. kolovoza 2017. godine zaprimilo je Zahtjev za zaštitu naziva »Slavonska kobasica« zaštićena oznaka zemljopisnog podrijetla od podnositelja zahtjeva Udruge Čuvari slavonske tradicije, Trg Ante Starčevića 1, 31 540 Donji Miholjac.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od dva mjeseca od datuma objave ove Obavijesti podnijeti prigovor na podneseni Zahtjev, sukladno članku 88. stavku 10. Zakona.

3. Sukladno članku 88. stavku 9. Zakona, nakon objave ove Obavijesti, na mrežnim stranicama Ministarstva (www.mps.hr) bit će objavljena Specifikacija proizvoda »Slavonska kobasica«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/17-01/15

Urbroj: 525-09/1341-18-6

Zagreb, 10. siječnja 2018.

Ministar poljoprivrede
 Tomislav Tolušić, dipl. iur., v. r.
### NN 6/2018 (17.1.2018.), Pravilnik o izmjenama i dopunama Pravilnika o sudu časti pri Hrvatskoj gospodarskoj komori

Hrvatska gospodarska komora

174

Na temelju članka 18. stavka 2. Zakona o Hrvatskoj gospodarskoj komori (»Narodne novine« br. 66/91., 73/91.) i članka 21. točke 1. alineje 3. Statuta Hrvatske gospodarske komore (»Narodne novine« br. 39/16.), Skupština Hrvatske gospodarske komore na 6. sjednici 13. prosinca 2017. godine donosi

PRAVILNIK

O IZMJENAMA I DOPUNAMA PRAVILNIKA O SUDU ČASTI PRI HRVATSKOJ GOSPODARSKOJ KOMORI

Članak 1.

U Pravilniku o Sudu časti pri Hrvatskoj gospodarskoj komori (»Narodne novine«, br. 66/06., 114/06. – ispravak, 129/07., 8/08. – ispravak i 74/15.) članak 45. mijenja se i glasi:

»U potrošačkim sporovima, troškove postupka koje čine osobni troškovi stranaka i zastupnika u vezi s njihovim dolaskom na sud (putni troškovi, troškovi za hranu, troškovi za smještaj, naknada za neostvarenu plaću odnosno zaradu), nagrada odvjetnika i sl., snose same stranke.

U sporovima iz stavka 1. ovog članka, troškove izvođenja dokaza saslušanjem svjedoka, odnosno vještačenjem, snosi stranka koja je predložila izvođenje tog dokaza.«

Članak 2.

Članak 46. mijenja se i glasi:

»Na troškove postupka u sporovima koji u smislu ovog Pravilnika nisu potrošački odgovarajuće se primjenjuju mjerodavne odredbe Zakona o parničnom postupku.«

Članak 3.

U članku 47. stavku 1. riječi: »vještacima i drugim stručnim osobama čije stručno znanje je neophodno Sudu, a koji imaju prebivalište izvan mjesta održavanja rasprave,« brišu se.

U stavku 3. riječi: »vještacima i drugim stručnim osobama čije je stručno znanje potrebno u postupku, a koji imaju prebivalište izvan mjesta održavanja rasprave,« brišu se.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-02/17-01/03

Urbroj: 311-05-17-09

Zagreb, 13. prosinca 2017.

Predsjednik
 Luka Burilović, v. r.
### NN 7/2018 (19.1.2018.), Odluka o izmjenama Odluke o gradskim porezima i prirezu porezu na dohodak Grada Otočca

Grad Otočac

194

Na temelju članka 20. stavka 1. Zakona o lokalnim porezima (»Narodne novine« broj 115/16. i 101/17.) i članka 27. Statuta Grada Otočca (»Službeni vjesnik Grada Otočca« broj 1/13., 1/16), Gradsko vijeće Grada Otočca na 4. sjednici održanoj 29. prosinca 2017. godine donijelo je

ODLUKU

O IZMJENAMA ODLUKE O GRADSKIM POREZIMA I PRIREZU POREZU NA DOHODAK GRADA OTOČCA

Članak 1.

U Odluci o gradskim porezima i prirezu porezu na dohodak Grada Otočca (»Službeni vjesnik Grada Otočca« 4/17.) članak 2. mijenja se i glasi:

Gradu pripadaju sljedeći porezi:

1. Prirez porezu na dohodak

2. Porez na potrošnju

3. Porez na kuće za odmor

4. Porez na korištenje javnih površina.

Članak 2.

Točka 5. Porez na nekretnine i članak 18. brišu se.

Članak 3.

Članak 23. mijenja se i glasi:

Postupci u svezi s utvrđivanjem i naplatom poreza na tvrtku ili naziv započeti do dana stupanja na snagu ove Odluke, dovršit će se prema odredbama Odluke o gradskim porezima i prirezu porezu na dohodak Grada Otočca (»Službeni vjesnik Grada Otočca« broj 5/01., 1/03., 2/12.).

Članak 4.

Ova Odluka objavit će se u »Službenom vjesniku Grad Otočca«, a stupa na snagu 1. siječnja 2018. godine

Klasa: 410-01/17-01/14

Urbroj: 2125/02-01-17-11

Otočac, 29. prosinca 2017.

Predsjednik
 dr. sc. Branislav Šutić, prof., v. r.
### NN 7/2018 (19.1.2018.), Indeks potrošačkih cijena u prosincu 2017. godine

Državni zavod za statistiku

192

Državni zavod za statistiku objavljuje

INDEKS

POTROŠAČKIH CIJENA U PROSINCU 2017.

Indeks potrošačkih cijena u prosinu 2017. u odnosu na studeni 2017. iznosi 99,7.

Klasa: 957-04/18-01/1

Urbroj: 555-09-05-18-2

Zagreb, 16. siječnja 2018.

Ravnatelj
 Marko Krištof, v. r.
### NN 7/2018 (19.1.2018.), Rješenje o dodjeli naziva »Referentni centar Ministarstva zdravstva za dijabetes« Sveučilišnoj klinici Vuk Vrhovac Kliničke bolnice »Merkur«, Zagreb

MINISTARSTVO ZDRAVSTVA

190

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14 i 70/16) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Sveučilišnoj klinici Vuk Vrhovac Kliničke bolnice »Merkur«, Zagreb, verificira se i dodjeljuje naziv »Referentni centar Ministarstva zdravstva za dijabetes« na vrijeme od pet godina.

2. Sveučilišna klinika Vuk Vrhovac Kliničke bolnice »Merkur«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za dijabetes«.

3. »Referentni centar Ministarstva zdravstva za dijabetes« Sveučilišne klinike Vuk Vrhovac Kliničke bolnice »Merkur«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/03
 Urbroj: 534-03-2-2/7-18-15
 Zagreb, 5. siječnja 2018.

Ministar
 prof. dr. sc. Milan Kujundžić, dr. med., v. r.
### NN 7/2018 (19.1.2018.), Rješenje o dodjeli naziva »Referentni centar Ministarstva zdravstva za kognitivnu neurologiju i neurofiziologiju« Klinici za neurologiju Kliničkog bolničkog centra Zagreb

Ministarstvo zdravstva

189

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14 i 70/16) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za neurologiju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za kognitivnu neurologiju i neurofiziologiju« na vrijeme od pet godina.

2. Klinika za neurologiju Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za kognitivnu neurologiju i neurofiziologiju«.

3. »Referentni centar Ministarstva zdravstva za kognitivnu neurologiju i neurofiziologiju« Klinike za neurologiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/02
 Urbroj: 534-03-2-2/7-18-18
 Zagreb, 3. siječnja 2018.

Ministar
 prof. dr. sc. Milan Kujundžić, dr. med., v. r.
### NN 7/2018 (19.1.2018.), Odluka o razrješenju i imenovanju sudaca Suda časti Hrvatske obrtničke komore

Hrvatska obrtnička komora

193

Na temelju članka 32. Statuta Hrvatske obrtničke komore (»Narodne novine« br. 106/2014) Upravni odbor Hrvatske obrtničke komore, na 26. sjednici održanoj 12. prosinca 2017. donosi

ODLUKU

I.

Razrješuje se KREŠIMIR ĆORIĆ, obrtnik iz Iloka, s Liste sudaca prvostupanjskih vijeća za mandatno razdoblje 2016. – 2020.

II.

Imenuje se IVICA KNEŽEVIĆ, obrtnik iz Vinkovaca, na Listu sudaca prvostupanjskih vijeća za mandatno razdoblje od 2016. – 2020.

III.

Imenuje se ZLATKO POLIŠANSKI iz Čakovca, na Listu sudaca prvostupanjskih vijeća predstavnika saveza udruga za zaštitu potrošača za mandatno razdoblje od 2016. – 2020. godine.

IV.

Imenuje se VLADO BILJARSKI iz Splita, na Listu sudaca prvostupanjskih vijeća predstavnika saveza udruga za zaštitu potrošača za mandatno razdoblje od 2016. – 2020. godine.

V.

Imenuje se ANTE TIČIĆ iz Paga, na Listu sudaca prvostupanjskih vijeća predstavnika saveza udruga za zaštitu potrošača za mandatno razdoblje od 2016. – 2020. godine.

VI.

Imenuje se NEDJELJKO MILAS iz Zmijavaca, na Listu sudaca prvostupanjskih vijeća predstavnika saveza udruga za zaštitu potrošača za mandatno razdoblje od 2016. – 2020. godine.

VII.

Imenuje se NIKOLA KASELJ iz Nuštra, na Listu sudaca prvostupanjskih vijeća predstavnika saveza udruga za zaštitu potrošača za mandatno razdoblje od 2016. – 2020. godine.

VIII.

Imenuje se DUNJA BUJAN iz Rijeke, na Listu sudaca prvostupanjskih vijeća predstavnika saveza udruga za zaštitu potrošača za mandatno razdoblje od 2016. – 2020. godine.

IX.

Ova odluka stupa na snagu danom donošenja, a objavit će se u »Narodnim novinama«.

Broj: 2-210-6590/9-11-2017

Zagreb, 12. prosinca 2017.

Predsjednik
 Hrvatske obrtničke komore
 Dragutin Ranogajec, v. r.
### NN 8/2018 (24.1.2018.), Odluka o zajamčenom prinosu obveznih mirovinskih fondova za 2017. godinu

Hrvatska agencija za nadzor financijskih usluga

202

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12), primjenom odredbi članka 113. stavka 4. Zakona o obveznim mirovinskim fondovima (»Narodne novine« broj 19/14 i 93/15) i članka 4. stavka 1. Pravilnika o načinu i roku izračuna zajamčenog prinosa obveznog mirovinskog fonda (»Narodne novine« broj 103/14), Hrvatska agencija za nadzor financijskih usluga na sjednici Upravnog vijeća održanoj 19. siječnja 2018. donijela je

ODLUKU

O ZAJAMČENOM PRINOSU OBVEZNIH MIROVINSKIH FONDOVA ZA 2017. GODINU

Članak 1.

(1) Referentni prinos obveznih mirovinskih fondova kategorije A za 2017. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije A za razdoblje od prethodne tri kalendarske godine iznosi 8,450%.

(2) Zajamčeni prinos obveznih mirovinskih fondova kategorije A za 2017. godinu utvrđen u visini referentnog prinosa za fondove kategorije A umanjenog za dvanaest postotnih bodova iznosi -3,550%.

Članak 2.

(1) Referentni prinos obveznih mirovinskih fondova kategorije B za 2017. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije B za razdoblje od prethodne tri kalendarske godine iznosi 5,409%.

(2) Zajamčeni prinos obveznih mirovinskih fondova kategorije B za 2017. godinu utvrđen u visini referentnog prinosa za fondove kategorije B umanjenog za šest postotnih bodova iznosi -0,591%.

Članak 3.

(1) Referentni prinos obveznih mirovinskih fondova kategorije C za 2017. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije C za razdoblje od prethodne tri kalendarske godine iznosi 6,759%.

(2) Zajamčeni prinos obveznih mirovinskih fondova kategorije C za 2017. godinu utvrđen u visini referentnog prinosa za fondove kategorije C umanjenog za tri postotna boda iznosi 3,759%.

Članak 4.

Ova Odluka stupa na snagu prvi dan od dana objave u »Narodnim novinama«.

Klasa: 011-02/18-03/01

Urbroj: 326-01-440-442-18-1

Zagreb, 19. siječnja 2018.

Predsjednik Upravnog vijeća
 Petar-Pierre Matek, v. r.
### NN 8/2018 (24.1.2018.), Pravilnik o izmjeni i dopuni Pravilnika o kazeinima i kazeinatima namijenjenim prehrani ljudi

MINISTARSTVO POLJOPRIVREDE

200

Na temelju članka 71. stavka 1. Zakona o poljoprivredi (»Narodne novine«, broj 30/15) ministar poljoprivrede donosi

PRAVILNIK

O IZMJENI I DOPUNI PRAVILNIKA O KAZEINIMA I KAZEINATIMA NAMIJENJENIM PREHRANI LJUDI

Članak 1.

U Pravilniku o kazeinima i kazeinatima namijenjenim prehrani ljudi (»Narodne novine«, broj 113/16), u članku 2. iza riječi »(SL L 314, 1. 12. 2015.).« briše se točka i dodaju riječi: »kako je izmijenjena Ispravkom Direktive (EU) 2015/2203 Europskog parlamenta i Vijeća od 25. studenoga 2015. o usklađivanju zakonodavstva država članica koje se odnose na kazeine i kazeinate namijenjene za prehranu ljudi te o stavljanju izvan snage Direktive Vijeća 83/417/EEZ (SL L 244, 22. 9. 2017.)«.

Članak 2.

U Prilogu I., dijelu II., točki a) podtočka 4. mijenja se i glasi:

»4. Minimalni maseni udio pepela (uključujući P205) 7,5 %«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/17-01/47

Urbroj: 525-09/1700-18-3

Zagreb, 11. siječnja 2018.

Ministar poljoprivrede
 Tomislav Tolušić, dipl. iur., v. r.
### NN 8/2018 (24.1.2018.), Odluka o izmjenama Odluke o porezima Općine Semeljci

OPĆINA SEMELJCI

204

Na temelju članka 42. Zakona o lokalnim porezima (»Narodne novine« broj 115/16 i 101/17) i članka 35. Statuta Općine Semeljci (»Službeni glasnik Općine Semeljci« broj 2/13), Općinsko vijeće Općine Semeljci na 5. sjednici održanoj 7. prosinca 2017. godine donosi

ODLUKU

O IZMJENAMA ODLUKE O POREZIMA OPĆINE SEMELJCI

Članak 1.

U Odluci o porezima Općine Semeljci (»Narodne novine« broj 65/17) u članku 2. stavak 1. točka 4. briše se.

Članak 2.

Podnaslov »Porez na nekretnine« i članak 16. brišu se.

Članak 3.

Ova Odluka o izmjenama Odluke o porezima Općine Semeljci objavit će se u »Narodnim novinama« i »Službenom glasniku« Općine Semeljci, a stupa na snagu osmoga dana od dana objave u »Službenom glasniku«» Općine Semeljci.

Klasa: 410-01/17-01/02

Urbroj: 2121/07-01/17-01

Semeljci, 7. prosinca 2017.

Predsjednik Općinskog vijeća
 Ivan Miladinović, dipl. ing., v. r.
### NN 8/2018 (24.1.2018.), Odluka o izmjenama i dopunama Odluke o lokalnim porezima Općine Šodolovci

Općina Šodolovci

205

Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), članka 20. stavka i članka 42. Zakona o lokalnim porezima (»Narodne novine« broj 115/16 i 101/17), te članka 31. Statuta Općine Šodolovci (»Službeni glasnik Općine Šodolovci« broj 3/09, 2/13 i 7/16) Općinsko vijeće Općine Šodolovci na 5. sjednici održanoj 29. prosinca 2017. donijelo je

ODLUKU

O IZMJENAMA I DOPUNAMA ODLUKE O LOKALNIM POREZIMA OPĆINE ŠODOLOVCI

Članak 1.

U Odluci o lokalnim porezima Općine Šodolovci (»Služeni glasnik Općine Šodolovci« broj 4/17 i »Narodne novine« broj 87/17) članak 2. mijenja se i glasi:

»U općini Šodolovci uvode se sljedeći porezi:

1. Porez na potrošnju

2. Porez na kuće za odmor

3. Porez na korištenje javnih površina.«

Članak 2.

Naslov iznad članka 17. koji glasi »4) Porez na nekretnine« i članak 17. brišu se.

Članak 3.

Članak 20. ove Odluke briše se.

Članak 4.

Ova Odluka objavit će se u »Službenom glasniku Općine Šodolovci« i u »Narodnim novinama«, a stupa na snagu prvoga dana od dana objave u »Službenom glasniku Općine Šodolovci«.

Klasa: 410-23/17-01/3

Urbroj: 2121/11-17-7

Šodolovci, 29. prosinca 2017.

Predsjednik Općinskog vijeća
 Tomislav Starčević, v. r.
### NN 8/2018 (24.1.2018.), Odluka o izmjeni i dopuni Odluke o gradskim porezima Grada Omiša

Grad Omiš

203

Na temelju stavka 1. članka 42. Zakona o lokalnim porezima (»Narodne novine« 115/16 i 101/17) te odredbi članka 30. Statuta Grada Omiša (»Službeni glasnik Grada Omiša« 4/09, 9/10, 2/13 i 10/13), Gradsko vijeće Grada Omiša na 4. sjednici, održanoj 20. studenoga 2017. g. donijelo je

ODLUKU

O IZMJENI I DOPUNI ODLUKE O GRADSKIM POREZIMA

Članak 1.

U Odluci o gradskim porezima (»Narodne novine« br. 84/17, »Službeni glasnik Grada Omiša« br. 4/09, 9/10, 2/13 i 10/13) u članku 2. točka 5. se briše.

Članak 2.

Članak 10. se briše.

Članak 3.

Članak 16. se briše.

Članak 4.

Članak 17. mijenja se i glasi: »Ova Odluka stupa na snagu osmog dana od dana objave u »Službenom glasniku Grada Omiša«, osim odredbi o prirezu poreza na dohodak koje stupaju na snagu prvoga dana u mjesecu nakon mjeseca u kojem su objavljene u »Narodnim novinama«.«

Članak 5.

Ova Odluka stupa na snagu osmoga dana od objave u »Narodnim novinama«, a objavit će se i u »Službenom glasniku Grada Omiša«.

Klasa: 410-01/17-01/07

Urbroj: 2155/01-01/17-2

Omiš, 20. studenoga 2017.

Predsjednik
 Zvonko Močić, dr. med., v. r.
### NN 9/2018 (26.1.2018.), Uredba o izmjeni Uredbe o nazivima radnih mjesta i koeficijentima složenosti poslova u javnim službama

VLADA REPUBLIKE HRVATSKE

210

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01 i 39/09), Vlada Republike Hrvatske je na sjednici održanoj 24. siječnja 2018. godine donijela

UREDBU

O IZMJENI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13, 72/13, 151/13, 9/14, 40/14, 51/14, 77/14, 83/14 – ispravak, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17 – ispravak, 74/17 i 122/17), u članku 50. podstavku a) Položaji I. vrste, točke 5., 6., 7. i 8. brišu se.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/18-03/07

Urbroj: 50301-25/05-18-2

Zagreb, 24. siječnja 2018.

Predsjednik
 mr. sc. Andrej Plenković, v. r.
### NN 9/2018 (26.1.2018.), Odluka o pokretanju postupka pregovora o sklapanju izmjena Kolektivnog ugovora za državne službenike i namještenike i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

212

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 24. siječnja 2018. godine donijela

ODLUKU

O POKRETANJU POSTUPKA PREGOVORA O SKLAPANJU IZMJENA KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju izmjena Kolektivnog ugovora za državne službenike i namještenike (»Narodne novine«, broj 112/17).

II.

U pregovarački odbor Vlade Republike Hrvatske za pregovore o sklapanju izmjena Kolektivnog ugovora za državne službenike i namještenike iz točke I. ove Odluke imenuju se:

– mr. sc. Marko Pavić, ministar rada i mirovinskoga sustava, predsjednik

– Damir Krstičević, potpredsjednik Vlade Republike Hrvatske i ministar obrane, član

– dr. sc. Zdravko Marić, ministar financija, član

– Lovro Kuščević, ministar uprave, član

– dr. sc. Davor Božinović, ministar unutarnjih poslova, član

– Dražen Bošnjaković, ministar pravosuđa, član.

III.

Za zamjenike članova pregovaračkog odbora iz točke II. ove Odluke imenuju se:

– Josipa Rimac, državna tajnica u Ministarstvu uprave

– mr. sc. Josip Salapić, državni tajnik u Ministarstvu pravosuđa

– Stipe Župan, pomoćnik ministra financija

– Ante Delipetar, pomoćnik ministra unutarnjih poslova

– Petar Barać, glavni tajnik Ministarstva obrane.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/17

Urbroj: 50301-25/05-18-1

Zagreb, 24. siječnja 2018.

Predsjednik
 mr. sc. Andrej Plenković, v. r.
### NN 9/2018 (26.1.2018.), Odluka o izmjeni Odluke o imenovanju Državnog povjereništva za odlikovanja i priznanja Republike Hrvatske

PREDSJEDNICA REPUBLIKE HRVATSKE

207

Na temelju odredbe članka 98. stavka 1. podstavka 5. i članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), te članka 26. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O IZMJENI ODLUKE O IMENOVANJU DRŽAVNOG POVJERENIŠTVA ZA ODLIKOVANJA I PRIZNANJA REPUBLIKE HRVATSKE

I.

U Odluci o imenovanju Državnog povjereništva za odlikovanja i priznanja Republike Hrvatske (»Narodne novine«, broj 58/16) u točki III. Odluke o imenovanju Državnog povjereništava za odlikovanja i priznanja Republike Hrvatske stavak 4. mijenja se i glasi:

»Za tajnika Povjerenstva za civilna odlikovanja i priznanja imenuje se Dolores Škreb, savjetnica u Službi za odnose s građanima Ureda predsjednice Republike Hrvatske.«.

II.

Ova Odluka stupa na snagu danom objave u »Narodnim novinama«.

Klasa: 060-01/18-02/01
 Urbroj: 71-06-01/1-18-1
 Zagreb, 16. siječnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 9/2018 (26.1.2018.), Rješenje o imenovanju zamjenika načelnika Stožera civilne zaštite Republike Hrvatske

VLADA REPUBLIKE HRVATSKE

218

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 22. stavka 1. Zakona o sustavu civilne zaštite (»Narodne novine«, broj 82/15), Vlada Republike Hrvatske je na sjednici održanoj 18. siječnja 2018. godine donijela

RJEŠENJE

O IMENOVANJU ZAMJENIKA NAČELNIKA STOŽERA CIVILNE ZAŠTITE
 REPUBLIKE HRVATSKE

Imenuje se IGOR MILIĆ zamjenikom načelnika Stožera civilne zaštite Republike Hrvatske.

Klasa: 080-02/18-01/05
 Urbroj: 50301-15/07-18-02
 Zagreb, 18. siječnja 2018.

Predsjednik
 mr. sc. Andrej Plenković, v. r.
### NN 9/2018 (26.1.2018.), Rješenje o razrješenju zamjenika načelnika Stožera civilne zaštite Republike Hrvatske

VLADA REPUBLIKE HRVATSKE

217

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 22. stavka 1. Zakona o sustavu civilne zaštite (»Narodne novine«, broj 82/15), Vlada Republike Hrvatske je na sjednici održanoj 18. siječnja 2018. godine donijela

RJEŠENJE

O RAZRJEŠENJU ZAMJENIKA NAČELNIKA STOŽERA CIVILNE ZAŠTITE
 REPUBLIKE HRVATSKE

Razrješuje se PETAR VITAS dužnosti zamjenika načelnika Stožera civilne zaštite Republike Hrvatske.

Klasa: 080-02/18-02/02
 Urbroj: 50301-15/07-18-02
 Zagreb, 18. siječnja 2018.

Predsjednik
 mr. sc. Andrej Plenković, v. r.
### NN 9/2018 (26.1.2018.), Rješenje o imenovanju zamjenice ravnateljice Državnog zavoda za intelektualno vlasništvo

VLADA REPUBLIKE HRVATSKE

216

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 52. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 18. siječnja 2018. godine donijela

RJEŠENJE

O IMENOVANJU ZAMJENICE RAVNATELJICE DRŽAVNOG ZAVODA ZA INTELEKTUALNO VLASNIŠTVO

Imenuje se dr. sc. ANA RAČKI MARINKOVIĆ zamjenicom ravnateljice Državnog zavoda za intelektualno vlasništvo, na razdoblje od četiri godine.

Klasa: UP/I 080-02/18-01/02
 Urbroj: 50301-15/07-18-02
 Zagreb, 18. siječnja 2018.

Predsjednik
 mr. sc. Andrej Plenković, v. r.
### NN 9/2018 (26.1.2018.), Odluka o izmjeni Odluke o koncesiji na pomorskom dobru u svrhu izgradnje i gospodarskog korištenja plaže Kostabela u Rijeci te zahvata morske vode za potrebe bazena i za potrebe termotehničkih uređaja

VLADA REPUBLIKE HRVATSKE

215

Na temelju članka 20. stavaka 3. i 7. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), a u vezi s člankom 36. stavkom 1. Zakona o koncesijama (»Narodne novine«, broj 69/17), Vlada Republike Hrvatske je na sjednici održanoj 24. siječnja 2018. godine donijela

ODLUKU

O IZMJENI ODLUKE O KONCESIJI NA POMORSKOM DOBRU U SVRHU IZGRADNJE I GOSPODARSKOG KORIŠTENJA PLAŽE KOSTABELA U RIJECI TE ZAHVATA MORSKE VODE ZA POTREBE BAZENA I ZA POTREBE TERMOTEHNIČKIH UREĐAJA

I.

U Odluci o koncesiji na pomorskom dobru u svrhu izgradnje i gospodarskog korištenja plaže Kostabela u Rijeci te zahvata morske vode za potrebe bazena i za potrebe termotehničkih uređaja (»Narodne novine«, broj 38/15), u točki V. stavku 4. riječi: »u roku ne dužem od 24 (dvadeset četiri) mjeseca« zamjenjuju se riječima: »u roku ne dužem od 48 (četrdeset osam) mjeseci«.

U stavku 5. riječi: »24 mjeseca« zamjenjuju se riječima: »48 mjeseci«.

II.

Zadužuje se Ovlaštenik koncesije dostaviti Ministarstvu mora, prometa i infrastrukture produženje garancije radi dobrog izvršenja posla s rokom važenja do 5. svibnja 2020. godine.

III.

Ako Ovlaštenik koncesije ne dostavi produženje garancije radi dobrog izvršenja posla iz točke II. ove Odluke, neće se zaključiti dodatak br. 1. Ugovoru o koncesiji iz točke IV. ove Odluke, gubi sva prava stečena Ugovorom o koncesiji, te će se naplatiti garancija radi dobrog izvršenja posla.

IV.

Na temelju ove Odluke ovlašćuje se ministar mora, prometa i infrastrukture da sklopi dodatak br. 1. Ugovoru o koncesiji u roku 30 dana od dana objave ove Odluke u »Narodnim novinama«.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/13

Urbroj: 50301-27/25-18-2

Zagreb, 24. siječnja 2018.

Predsjednik
 mr. sc. Andrej Plenković, v. r.
### NN 9/2018 (26.1.2018.), Odluka o davanju suglasnosti na Odluku Skupštine Istarske županije o dopunama Odluke o osnivanju Lučke uprave Pula

VLADA REPUBLIKE HRVATSKE

214

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 24. siječnja 2018. godine donijela

ODLUKU

O DAVANJU SUGLASNOSTI NA ODLUKU SKUPŠTINE ISTARSKE ŽUPANIJE O DOPUNAMA ODLUKE O OSNIVANJU LUČKE UPRAVE PULA

I.

Daje se suglasnost na Odluku o dopunama Odluke o osnivanju Lučke uprave Pula, klase: 342-01/17-01/05, urbroja: 2163/1-01/4-17-6, koju je donijela Skupština Istarske županije na sjednici održanoj 24. srpnja 2017. godine, a koja se odnosi na proširenje obuhvata lučkog područja luke Pula na sidrište s vanjske strane lukobrana u Puli, te utvrđivanje lučkog područja luke Ribarska koliba – Pula i luke Valbandon.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/11

Urbroj: 50301-27/20-18-2

Zagreb, 24. siječnja 2018.

Predsjednik
 mr. sc. Andrej Plenković, v. r.
### NN 9/2018 (26.1.2018.), Odluka o II. izmjenama i dopunama Odluke o gradskim porezima Grada Komiže

Grad Komiža

224

Na temelju članka 20. i 42. stavka 1. Zakona o lokalnim porezima (»Narodne novine« br. 115/16 i 101/17) te članka 29. i 79. Statuta Grada Komiže (»Službeni glasnik Grada Komiže«, br. 6/09, 6/10, 2/13 i 4/13), Gradsko vijeće Grada Komiže, na svojoj 6. sjednici, održanoj 19. prosinca 2017. godine, donijelo je

ODLUKU

O II. IZMJENAMA I DOPUNAMA ODLUKE O GRADSKIM POREZIMA GRADA KOMIŽE

Članak 1.

U Odluci o gradskim porezima Grada Komiže (»Službeni glasnik Grada Komiže« br. 4/17 i 5/17), u članku 2., briše se točka 4.

Članak 2.

Članak 12. Odluke, briše se.

Članak 3.

Ova Odluka stupa na snagu osmog dana od dana objave u »Službenom glasniku Grada Komiže«, a objavit će se i u »Narodnim novinama«.

Klasa: 021-05/17-03/66

Urbroj: 2190/02-01-17-01

Komiža, 19. prosinca 2017.

Predsjednik
 Edo Bogdanović, v. r.
### NN 9/2018 (26.1.2018.), Odluka o izmjeni Odluke o porezima općine Zagvozd

Općina Zagvozd

225

Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13 – proč. tekst i 137/15), članka 17. Zakona o izmjenama Zakona o lokalnim porezima (»Narodne novine« broj 101/17) i članka 28. Statuta općine Zagvozd (»Službeni glasnik općine Zagvozd« broj 2/13 i 4/13), Općinsko vijeće općine Zagvozd na 3. sjednici održanoj 23. prosinca 2017. godine donosi

ODLUKU

O IZMJENI ODLUKE O POREZIMA OPĆINE ZAGVOZD

Članak 1.

U Odluci o porezima Općine Zagvozd (»Službeni glasnik općine Zagvozd« br. 3/17) u članku 2. stavku 1. točka 4. briše se.

Članak 2.

Čl. 12. i glava iznad njega »4. Porez na nekretnine« briše se.

Članak 3.

Čl. 15. mijenja se i glasi: » Ova Odluka stupa na snagu osmog dana od dana objave u »Službenom glasniku Općine Zagvozd«, osim članaka 3., 4. i 5. ove Odluke koji stupaju na snagu prvog dana u mjesecu nakon mjeseca u kojem su objavljeni u »Narodnim novinama.«

Članak 4.

Ova Odluka objavit će u »Narodnim novinama«, a stupa na snagu osmog dana od dana objave u »Službenom glasniku Općine Zagvozd«, te će se dostaviti Ministarstvu financija Poreznoj upravi u roku od osam dana od dana njezina donošenja radi objave na mrežnim stranicama Porezne uprave i radi preuzimanja ovlasti za utvrđivanje i naplatu poreza Općine Zagvozd.

Klasa: 410-01/17-01/04

Urbroj: 2129/06-02-17-1

Zagreb, 23. prosinca 2017.

Predsjednik
 Ivo Mušura, v. r.
### NN 9/2018 (26.1.2018.), Odluka o izmjenama i dopunama Odluke o rodovima, službama, strukama i njihovim specijalnostima

Ministarstvo obrane

219

Na temelju članka 41. stavka 4. Zakona o obrani (»Narodne novine«, broj 73/13, 75/15, 27/16 i 110/17 – Odluka Ustavnog suda Republike Hrvatske), na prijedlog načelnika Glavnog stožera Oružanih snaga Republike Hrvatske, donosim

ODLUKU

O IZMJENAMA I DOPUNAMA ODLUKE O RODOVIMA, SLUŽBAMA, STRUKAMA I NJIHOVIM SPECIJALNOSTIMA

I.

U Odluci o rodovima, službama, strukama i njihovim specijalnostima (»Narodne novine«, broj 128/13) u točki V., u podtočki a), iza podstavka 5. koji glasi »mehanizirana« briše se točka i dodaje podstavak 6. koji glasi:

» – mornaričko desantno pješaštvo.«.

U podtočki h), podstavci 2. i 3. mijenjaju se i glase:

» – radio«

» – telekomunikacijska«.

Iza podstavka 4. koji glasi »informatička« briše se točka i dodaje podstavak 5. koji glasi:

» – kiberobrana.«.

II.

U točki VI., u podtočki c), podstavak 3. mijenja se i glasi:

» – dentalno-medicinska«.

III.

Ova Odluka stupa na snagu osmoga dana od dana objave u »Narodnim novinama«.

Klasa: 023-03/18-03/1

Urbroj: 512-01-18-68

Zagreb, 24. siječnja 2018.

Potpredsjednik Vlade
 Republike Hrvatske i ministar obrane
 Damir Krstičević, v. r.
### NN 10/2018 (31.1.2018.), Rješenje o imenovanju ravnatelja Centra za restrukturiranje i prodaju

VLADA REPUBLIKE HRVATSKE

236

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 34. stavka 2. Zakona o upravljanju i raspolaganju imovinom u vlasništvu Republike Hrvatske (»Narodne novine«, br. 94/13, 18/16 i 89/17), Vlada Republike Hrvatske je na sjednici održanoj 24. siječnja 2018. godine donijela

RJEŠENJE

O IMENOVANJU RAVNATELJA CENTRA ZA RESTRUKTURIRANJE I PRODAJU

Imenuje se MILAN PLEĆAŠ ravnateljem Centra za restrukturiranje i prodaju.

Klasa: UP/I 080-02/18-01/12
 Urbroj: 50301-15/28-18-02
 Zagreb, 24. siječnja 2018.

Predsjednik
 mr. sc. Andrej Plenković, v. r.
### NN 10/2018 (31.1.2018.), Rješenje o imenovanju predstavnika i zamjenica predstavnika u zajedničkom Povjerenstvu za tumačenje Temeljnog kolektivnog ugovora za službenike i namještenike u javnim službama

VLADA REPUBLIKE HRVATSKE

235

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 18. stavka 1. Temeljnog kolektivnog ugovora za službenike i namještenike u javnim službama (»Narodne novine«, broj 128/17), Vlada Republike Hrvatske je na sjednici održanoj 24. siječnja 2018. godine donijela

RJEŠENJE

O IMENOVANJU PREDSTAVNIKA I ZAMJENICA PREDSTAVNIKA U ZAJEDNIČKOM POVJERENSTVU ZA TUMAČENJE TEMELJNOG KOLEKTIVNOG UGOVORA ZA SLUŽBENIKE I NAMJEŠTENIKE U JAVNIM SLUŽBAMA

1. Za predstavnike Vlade Republike Hrvatske u zajedničkom Povjerenstvu za tumačenje Temeljnog kolektivnog ugovora za službenike i namještenike u javnim službama, imenuju se:

– STIPE MAMIĆ

– MARIJA PEĆANAC

– MATIJA KIKELJ.

2. Za zamjenice predstavnika Vlade Republike Hrvatske u zajedničkom Povjerenstvu za tumačenje Temeljnog kolektivnog ugovora za službenike i namještenike u javnim službama, imenuju se:

– TANJA MALINAC

– KRISTINA HRGAR

– SANDA PIPUNIĆ.

Klasa: 080-02/18-01/07
 Urbroj: 50301-15/07-18-02
 Zagreb, 24. siječnja 2018.

Predsjednik
 mr. sc. Andrej Plenković, v. r.
### NN 10/2018 (31.1.2018.), Rješenje o imenovanju člana Nacionalnog vijeća za kibernetičku sigurnost

VLADA REPUBLIKE HRVATSKE

234

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke IV. stavka 4. Odluke o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost (»Narodne novine«, broj 61/16), Vlada Republike Hrvatske je na sjednici održanoj 24. siječnja 2018. godine donijela

RJEŠENJE

O IMENOVANJU ČLANA NACIONALNOG VIJEĆA ZA KIBERNETIČKU SIGURNOST

Imenuje se DAVOR SPEVEC članom Nacionalnog vijeća za kibernetičku sigurnost, kao predstavnik Državne uprave za zaštitu i spašavanje.

Klasa: 080-02/18-01/06
 Urbroj: 50301-15/07-18-02
 Zagreb, 24. siječnja 2018.

Predsjednik
 mr. sc. Andrej Plenković, v. r.
### NN 10/2018 (31.1.2018.), Rješenje o razrješenju člana Nacionalnog vijeća za kibernetičku sigurnost

VLADA REPUBLIKE HRVATSKE

233

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke IV. stavka 4. Odluke o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost (»Narodne novine«, broj 61/16), Vlada Republike Hrvatske je na sjednici održanoj 24. siječnja 2018. godine donijela

RJEŠENJE

O RAZRJEŠENJU ČLANA NACIONALNOG VIJEĆA ZA KIBERNETIČKU SIGURNOST

Razrješuje se PETAR VITAS dužnosti člana Nacionalnog vijeća za kibernetičku sigurnost, na koju je imenovan kao predstavnik Državne uprave za zaštitu i spašavanje.

Klasa: 080-02/18-02/03
 Urbroj: 50301-15/07-18-02
 Zagreb, 24. siječnja 2018.

Predsjednik
 mr. sc. Andrej Plenković, v. r.
### NN 10/2018 (31.1.2018.), Rješenje o imenovanju predsjednika, zamjenice predsjednika i članova Stručnog povjerenstva za praćenje sigurnosti opskrbe tržišta nafte i naftnih derivata

VLADA REPUBLIKE HRVATSKE

232

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 11. stavaka 1. i 2. Zakona o tržištu nafte i naftnih derivata (»Narodne novine«, br. 19/14 i 73/17), Vlada Republike Hrvatske je na sjednici održanoj 24. siječnja 2018. godine donijela

RJEŠENJE

O IMENOVANJU PREDSJEDNIKA, ZAMJENICE PREDSJEDNIKA I ČLANOVA STRUČNOG POVJERENSTVA ZA PRAĆENJE SIGURNOSTI OPSKRBE TRŽIŠTA NAFTE I NAFTNIH DERIVATA

1. Imenuje se DOMAGOJ VALIDŽIĆ, pomoćnik ministra za energetiku u Ministarstvu zaštite okoliša i energetike, predsjednikom Stručnog povjerenstva za praćenje sigurnosti opskrbe tržišta nafte i naftnih derivata (u daljnjem tekstu: Stručno povjerenstvo).

2. Imenuje se BARBARA DORIĆ, predsjednica Uprave Agencije za ugljikovodike, zamjenicom predsjednika Stručnog povjerenstva, po položaju.

3. Za članove Stručnog povjerenstva, imenuju se:

– DAMIR ŠTAMBUK, predstavnik Ministarstva zaštite okoliša i energetike

– dr. sc. NIKOLA VIŠTICA, predstavnik Hrvatske energetske regulatorne agencije

– DARKO MARKOTIĆ, predstavnik energetskog subjekta

– VLADIMIR KUZMIĆ, predstavnik energetskog subjekta

– BORIS ANTOLOVIĆ, predstavnik energetskog subjekta.

Klasa: 080-02/18-01/10
 Urbroj: 50301-15/07-18-02
 Zagreb, 24. siječnja 2018.

Predsjednik
 mr. sc. Andrej Plenković, v. r.
### NN 10/2018 (31.1.2018.), Rješenje o razrješenju predsjednice, zamjenika predsjednice i članova Stručnog povjerenstva za praćenje sigurnosti opskrbe tržišta nafte i naftnih derivata

VLADA REPUBLIKE HRVATSKE

231

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 11. stavka 1. Zakona o tržištu nafte i naftnih derivata (»Narodne novine«, br. 19/14 i 73/17), Vlada Republike Hrvatske je na sjednici održanoj 24. siječnja 2018. godine donijela

RJEŠENJE

O RAZRJEŠENJU PREDSJEDNICE, ZAMJENIKA PREDSJEDNICE I ČLANOVA STRUČNOG POVJERENSTVA ZA PRAĆENJE SIGURNOSTI OPSKRBE TRŽIŠTA NAFTE I NAFTNIH DERIVATA

1. Razrješuje se SABINA ŠKRTIĆ dužnosti predsjednice Stručnog povjerenstva za praćenje sigurnosti opskrbe tržišta nafte i naftnih derivata (u daljnjem tekstu: Stručno povjerenstvo).

2. Razrješuje se SRDJAN VLAOVIĆ dužnosti zamjenika predsjednice Stručnog povjerenstva.

3. Razrješuju se dužnosti članovi Stručnog povjerenstva:

– MARIJAN VARGA, na koju je imenovan kao predstavnik Ministarstva gospodarstva

– dr. sc. NIKOLA VIŠTICA, na koju je imenovan kao predstavnik Hrvatske energetske regulatorne agencije

– DARKO MARKOTIĆ, na koju je imenovan kao predstavnik energetskog subjekta

– BRANKO POLJAK, na koju je imenovan kao predstavnik energetskog subjekta

– DAVID KOROŠEC, na koju je imenovan kao predstavnik energetskog subjekta.

Klasa: 080-02/18-02/04
 Urbroj: 50301-15/07-18-02
 Zagreb, 24. siječnja 2018.

Predsjednik
 mr. sc. Andrej Plenković, v. r.
### NN 10/2018 (31.1.2018.), Rješenje o imenovanju predstojnika Ureda državne uprave u Koprivničko-križevačkoj županiji

VLADA REPUBLIKE HRVATSKE

230

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 56. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 24. siječnja 2018. godine donijela

RJEŠENJE

O IMENOVANJU PREDSTOJNIKA UREDA DRŽAVNE UPRAVE U ­KOPRIVNIČKO-KRIŽEVAČKOJ ŽUPANIJI

Imenuje se TIHOMIR KVAKARIĆ predstojnikom Ureda državne uprave u Koprivničko-križevačkoj županiji, na razdoblje od četiri godine.

Klasa: UP/I 080-02/18-01/13
 Urbroj: 50301-15/07-18-02
 Zagreb, 24. siječnja 2018.

Predsjednik
 mr. sc. Andrej Plenković, v. r.
### NN 10/2018 (31.1.2018.), Rješenje o imenovanju pomoćnika ministra zdravstva

VLADA REPUBLIKE HRVATSKE

229

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. siječnja 2018. godine donijela

RJEŠENJE

O IMENOVANJU POMOĆNIKA
 MINISTRA ZDRAVSTVA

Imenuje se GORDAN ŽANIĆ pomoćnikom ministra zdravstva.

Klasa: UP/I 080-02/18-01/09

Urbroj: 50301-15/07-18-02

Zagreb, 24. siječnja 2018.

Predsjednik
 mr. sc. Andrej Plenković, v. r.
### NN 10/2018 (31.1.2018.), Rješenje o imenovanju pomoćnika ministra zdravstva

Vlada Republike Hrvatske

228

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 24. siječnja 2018. godine donijela

RJEŠENJE

O IMENOVANJU POMOĆNIKA
 MINISTRA ZDRAVSTVA

Imenuje se prof. dr. sc. prim. VILI BEROŠ, dr. med., pomoćnikom ministra zdravstva.

Klasa: UP/I 080-02/18-01/10
 Urbroj: 50301-15/07-18-02
 Zagreb, 24. siječnja 2018.

Predsjednik
 mr. sc. Andrej Plenković, v. r.
### NN 10/2018 (31.1.2018.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

Ministarstvo zdravstva

240

Na temelju članka 107. stavka 4. i stavka 6. Zakona o oružju (»Narodne novine« broj 63/07., 146/08., 59/12.), ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93., 16/93., 59/93., 13/94., 95/95., 17/96., 50/96., 54/96., 67/96., 110/96., 35/97., 76/97., 87/97., 10/98., 28/98., 40/98., 78/98., 100/98., 148/98., 161/98., 42/99., 79/99., 86/99., 100/99., 115/99., 130/99., 148/99., 11/00., 25/00., 29/00., 38/00., 46/00., 105/00., 117/00., 18/01., 37/01., 53/01., 134/02., 3/03., 14/03., 63/03., 94/03., 107/03, 124/03., 134/03., 150/03., 162/03., 179/03., 198/03., 29/04., 14/05., 84/05., 120/05., 132/05., 138/05., 8/06., 28/06., 52/06., 103/06., 115/06., 122/06., 136/06., 9/07., 19/07., 44/07., 63/07., 71/07., 12/08., 17/08., 29/08., 32/08., 47/08., 69/08., 83/08., 90/08., 137/08., 15/09., 26/09., 33/09., 43/09., 68/09., 78/09., 91/09., 116/09., 138/09., 14/10., 31/10., 44/10., 79/10., 118/10., 133/10., 12/11., 36/11., 42/11, 58/11., 68/11., 76/11., 112/11., 148/11., 18/12., 30/12., 55/12., 65/12., 69/12., 83/12., 106/12., 113/12., 8/13., 22/13., 35/13., 46/13., 69/13., 89/13., 122/13., 151/13., 61/14., 94/14., 130/14., 152/14., 26/15., 42/15., 53/15., 90/15., 111/15., 128/15., 15/16., 45/16., 72/16., 87/16., 94/16., 109/16., 28/17., 42/17., 87/17., 110/17. i 2/18.).

Iza rednog broja 304. dodaje se broj i riječi:

»305. Dom zdravlja Đakovo, P. Preradovića 2, Đakovo«.

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/17-05/01

Urbroj: 534-03-1-1/4-17-05

Zagreb, 22. siječnja 2018.

Ministar
 prof. dr. sc. Milan Kujundžić, dr. med., v. r.
### NN 10/2018 (31.1.2018.), Odluka o izmjenama Odluke o općinskim porezima Općine Dvor

Općina Dvor

247

Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01., 60/01., 129/05., 109/07., 125/08., 36/09., 150/11., 144/12., 19/13. i 137/15.), članka 17. Zakona o izmjenama Zakona o lokalnim porezima (»Narodne novine«, broj 101/17.) i članka 30. Statuta Općine Dvor (»Službeni vjesnik«, broj 31/09., 13/10., 15/13. i 30/14.), Općinsko vijeće Općine Dvor, na sjednici održanoj 27. prosinca 2017. godine, donijelo je

ODLUKU

O IZMJENAMA ODLUKE O OPĆINSKIM POREZIMA OPĆINE DVOR

Članak 1.

U Odluci o općinskim porezima Općine Dvor (»Službeni vjesnik« Općine Dvor, broj 49/2017. i »Narodne novine«, broj 116/2017.) članak 3. briše se.

Članak 2.

U Odluci o općinskim porezima Općine Dvor (»Službeni vjesnik« Općine Dvor, broj 49/2017. i »Narodne novine«, broj 116/2017.) članak 18. briše se.

Članak 3.

Ova Odluka stupa na snagu prvoga dana od dana objave u »Službenom vjesniku« Općine Dvor.

Ova Odluka objavit će se u »Službenom vjesniku« Općine Dvor i »Narodnim novinama«.

Klasa: 410-01/17-01/02

Urbroj: 2176/08-02-17-01

Dvor, 27. prosinca 2017.

Predsjednik Vijeća
 Stjepan Buić, v. r.
### NN 10/2018 (31.1.2018.), Pravilnik o izmjenama Pravilnika o uvjetima, kriterijima i načinu dodjele potpore u okviru mjere I.9. »Privremeni prestanak ribolovnih aktivnosti« okružujućim mrežama plivaricama – srdelarama za siječanj/veljaču 2018. godine

MINISTARSTVO POLJOPRIVREDE

238

Na temelju članka 55. stavka 6. Zakona o morskom ribarstvu (»Narodne novine«, broj 62/2017), ministar poljoprivrede donosi

PRAVILNIK

O IZMJENAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE I.9. »PRIVREMENI PRESTANAK RIBOLOVNIH AKTIVNOSTI« OKRUŽUJUĆIM MREŽAMA PLIVARICAMA – SRDELARAMA ZA SIJEČANJ/VELJAČU 2018. GODINE

Članak 1.

U Pravilniku o uvjetima kriterijima i načinu dodjele potpore u okviru mjere I.9. »Privremeni prestanak ribolovnih aktivnosti« okružujućim mrežama plivaricama – srdelarama za siječanj/veljaču 2018. godine (»Narodne novine«, broj 3/2018), u članku 6. stavku 2., broj: »3.000.000,00« zamjenjuje se brojem: »4.500.000,00».

U prvoj alineji broj: »1.500.000,00« zamjenjuje se brojem: »2.250.000,00«.

U drugoj alineji broj: »1.500.000,00« zamjenjuje se brojem: »2.250.000,00«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/15-01/3138

Urbroj: 525-13/1081-18-34

Zagreb, 29. siječnja 2018.

Ministar poljoprivrede
 Tomislav Tolušić, dipl. iur., v. r.